पीएम कप : लगातार तेस्रो जितपछि पुलिस सेमिफाइनलमा
पुलिसले पीएम कपमा बिहीबार लगातार तेस्रो जित निकाल्दै सेमिफाइनल यात्रा तय गरेको छ । टीयू मैदानमा भएको समूह ‘बी’को खेलमा दीपेन्द्रसिंह ऐरी ब्याट र बल दुवैबाट चम्केपछि पुलिसले लुम्बिनी प्रदेशलाई ६ विकेटले हरायो ।
काठमाडौँ — पुलिसले पीएम कपमा बिहीबार लगातार तेस्रो जित निकाल्दै सेमिफाइनल यात्रा तय गरेको छ । टीयू मैदानमा भएको समूह ‘बी’को खेलमा दीपेन्द्रसिंह ऐरी ब्याट र बल दुवैबाट चम्केपछि पुलिसले लुम्बिनी प्रदेशलाई ६ विकेटले हरायो ।दीपेन्द्र निर्विवाद ‘प्लेयर अफ द म्याच’ पनि भए । उनले ससुरुमा ५५ रन खर्चेर चार विकेट लिए । पछि नटआउट रहेर ४३ रन पनि बनाए । लुम्बिनीले पहिले ब्याटिङ गर्दै ४४.२ ओभरमा अलआउट भएर १ सय ८८ रन बनाएको थियो । त्यसमा कप्तान देव खनालको ७४ रनको योगदान रह्यो । त्यस्तै प्रज्ज्वल थापाले २३ तथा विशालविक्रम केसीले ३० रन बनाए ।जवाफमा पुलिसले ३७.१ ओभरमा ४ विकेट गुमाएर १ सय ९२ रन बनायो । पुलिसका लागि माथिल्लो क्रमका सबै ब्याटरले योगदान दिए । सुनिल धमलाले ३६, कुशल भुर्तेलले ३२, अमित श्रेष्ठले २८ तथा आरिफ सेखले ३५ रन बनाए । पुलिसको ३ जितपछि ६ अंक भएको छ र समूहको शीर्ष स्थानमा छ । 